བློ་ཆེན་མེས་པོའི་ཡུལ་ལས་ཉེར་བརྒལ་བའི། །བཟང་པོའི་ཞིང་སར་ལེགས་
བཏབ་ས་བོན་ཚོགས། །སྨིན་པ་ཡེ་ཤེས་མྱུ་གུ་གཟེངས་མཐོའི་རྩེར། །སྤྲུལ་པའི་འབྲས་
བུས་དུད་ལ་གསོལ་བ་འདེབས། །རིང་ནས་ཉེར་གོམས་མ་ལ་ཡ་ཀླུང་ནས། །དམ་
པའི་བག་ཆགས་སད་པའི་ཙནྡན་དྲི། །སྐལ་ལྡན་སྙིང་ལ་སིམ་པའི་དགའ་སྟོན་
ཅན། །མཚུངས་མེད་བླ་མ་མཆོག་ལ་གསོལ་བ་འདེབས། །དྲེགས་ལྡན་གནག་སྣུམ་
389

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
མགོ་(༡༣༨བ)སྐྱེས་ལན་བུའི་ངོས། །ཞབས་སེན་རི་བོང་འཛིན་པའི་དཀྱིལ་འཁོར་
ལ། །མཐའ་ཀླས་གཉིས་སྐྱེས་ཚོགས་ཀྱི་སྙིམ་པའི་འདབ། །ཟུམ་མཁས་དམ་པའི་
མགོན ་ལ་གསོལ་བ་འདེབས། །དགྲ་ཀུན་བཅོམ་པའི་རྒྱལ་རྔ་བརྡུང་བའི་ལྷ། །སྲས་
དང་སློབ་མར་བཅས་པའི་བདེན་བྱིན་གྱིས། །གདོང་ལྔས་བཏེག་པའི་རིན་ཅེན་
འཕངས་མཐོའི་ཁྲིར། །བསྐལ་པར་མི་གཡོ་གཡུང་དྲུང་ལྟར་བརྟན་ཤོག །གང་གི་
མཛད་པའི་འདབ་ལྡན་བདག་སྙིང་དབུས། །ཞུགས་པའི་མོད་ལ་གདུང་བའི་ཟླ་ནང་
དུ། །འགྱུར་མེད་དང་བའི་རི་བོང་ཉེར་ཆུད་པས། །ཁྱོད་གསུང་ཇི་བཞིན་བསྒྲུབ་
པར་བདག་བྱིན་རློབས། །འཕྲིན་ལས་སི་ཏཱའི་ལང་ཚོ་དར་བའི་བཞིན། །མཐོང་
བའི་འབོད་སྒྲོགས་ཡིད་སྲུབས་འཁྲུལ་པའི་གདོན། །མ་བཏབ་སྐལ་བར་ལྡན་པའི་
དགའ་བསྐྱེད་ལྷས། །མཁས་བཙུན་བཟང་པོའི་རི་དྭགས་ཟིན་གྱུར་ཅིག །ཆོས་ཉིད་
རང་བཞིན་གདོད་ནས་སྟོང་ཙམ་གྱིས། །ཆོས་ཅན་རྒྱུ་འབྲས་བསླུ་མེད་ངེས་རྙེད་
ཕྱིར། །ཁྲིམས་ལྡན་འདུས་པའི་ཚོགས་ཀྱིས་ཡོངས་སྨོན་པའི། །རེ་བ་ཇི་བཞིན་ལྷུན་
གྱིས་གྲུབ་གྱུར་ཅིག །ཅེས་རྗེ་བཙུན་མཚུངས་མེད་སྤྲུལ་པའི་སྐུ་རིན་པོ་ཆེ་བློ་བཟང་
ཡེ་ཤེས་ཀྱི་གསོལ་འདེབས་བརྟན་བཞུགས་ཀྱི་ཚིགས་སུ་བཅད་པ་འདི་ནི་ཕྱག་མཛོད་
ཕུན་ཚོགས་རབ་བརྟན་དང་བཀྲ་ཤིས་ལྷུན་པོ་སྤྱི་སྒེར་གྱི་གྲྭ་ཚང་སློབ་དཔོན་རྣམས་
ཕྱོགས་མཐུན་དུ་ཤློ་ཀ་ལྔ་ཙམ་ཞིག་དགོས་ཞེས་བསྐུལ་བ་ལྟར་ཟ་ཧོར་གྱི་བནྡེས་སྦྱར་
བའི་ཡི་གེ་པ་ནི་འཕྱོང་རྒྱས་ལྐོག་པ་ཕུན་ཚོགས་དབང་པོའོ།། །།